turjo4nis/wikipedia-bn-dump-20250701 huggingface dataset:
সোডিয়াম সালফাইট

সোডিয়াম সালফাইট (Sodium sulfite বা sodium sulphite) একটি অজৈব যৌগ যার রাসায়নিক সংকেত হল Na2SO3। এটি একটি ফ্যাকাশে হলুদ রঙের কঠিন পদার্থ এবং জলে দ্রবণীয়। বাণিজ্যিকভাবে এটি অ্যান্টিঅক্সিডেন্ট এবং সংরক্ষণকারী হিসাবে ব্যবহৃত হয়। সাত অণু কেলাস-জল নিয়ে গঠিত সোডিয়াম সালফাইটের এক ধরনের কেলাস রয়েছে, তবে বায়ুর দ্বারা জারণের জন্য এটি কম কার্যকর।

প্রস্তুতি 
সোডিয়াম হাইড্রক্সাইডের দ্রবণে সালফার ডাই অক্সাইড গ্যাস চালনা করে সোডিয়াম সালফাইট প্রস্তুত করা হয়। উষ্ণ জলে সালফার ডাই অক্সাইড গ্যাস পরিচালিত হলে প্রথমে হলুদ রঙের অধঃক্ষেপ পড়ে। বেশি সালফার ডাই অক্সাইড গ্যাস চালনা করলে ঐ হলুদ রঙের অধঃক্ষেপ দ্রবীভূত হয়ে ডাইসালফাইট গঠন করে। ঠাণ্ডা করলে সোডিয়াম সালফাইটের কেলাস অর্থাৎ স্ফটিক গঠন হয়।  

SO2 + 2 NaOH → Na2SO3 + H2O

শিল্পপদ্ধতিতে সোডিয়াম কার্বনেটের দ্রবণে সালফার ডাই অক্সাইড গ্যাস পরিচালিত করে সোডিয়াম সালফাইট প্রস্তুত করা হয়। পুরো বিক্রিয়াটি হ'ল:

SO2 + Na2CO3 → Na2SO3 + CO2

ব্যবহার 
সোডিয়াম সালফাইট মূলত কাগজ শিল্পে ব্যবহার হয়। এছাড়া বয়লারের রাসায়নিক ক্ষয়(corrosion ) প্রতিরোধের জন্য বয়লারে ব্যবহৃত জল থেকে অক্সিজেন তাড়াতে বয়লারের জলে সোডিয়াম সালফাইট মেশানো হয়। ফোটোগ্রাফি শিল্পে ব্যবহৃত সোডিয়াম থায়োসালফেটকে সরাতে সোডিয়াম সালফাইট কাজে লাগে।

সোডিয়াম সালফাইট বিজারক পদার্থ হিসাবে বিভিন্ন শিল্পে নানা কাজে ব্যবহার করা হয়। বস্ত্র শিল্পে  বিরঞ্জক হিসাবে, সুইমিং পুলের জলের অতিরিক্ত ক্লোরিন সরিয়ে ফেলতে সোডিয়াম সালফাইটের ব্যবহার দেখা যায়।

সালফোনেশন এবং সালফোমিথাইলেশন বিক্রিয়া ঘটাতে এটি বিকারক হিসাবে ব্যবহৃত হয়। সোডিয়াম থায়োসালফেট উৎপাদনে সোডিয়াম সালফাইট ব্যবহার করা হয়।

হেপ্টাহাইড্রেট 
সাত অণু কেলাস-জল নিয়ে গঠিত সোডিয়াম সালফাইটের এক ধরনের সোদক কেলাস রয়েছে। সোডিয়াম সালফাইটের জলীয় দ্রবণকে ঘরের তাপমাত্রা বা তার নীচে কেলাসিত করলে সাত অণু কেলাস-জলবিশিষ্ট হেপাটহাইড্রেট লবণটি তৈরি হয়।

তথ্যসূত্র 

অজৈব যৌগ
সোডিয়াম যৌগ
সালফাইট
ফটোগ্রাফিক রাসায়নিক পদার্থ
ই-সংখ্যায়িত খাদ্যে সংযোজিত দ্রব্য
মুসাফির সাঈদ বাচ্ছু

মুসাফির সৈয়দ বাচ্চু তিনি বাচ্চু (জন্ম ১৪ ফেব্রুয়ারি) নামে অধিক পরিচিত একজন বাংলাদেশি মডেল ও অভিনেতা হিসেবে। ২০০৯ সালে ১১তম মেরিল-প্রথম আলো পুরস্কার অনুষ্ঠানে তিনি এমন দেশটি কোথাও খুঁজে পাবে নাকো তুমি টেলিভিশন নাটকে অভিনয়ের জন্য শ্রেষ্ঠ টিভি অভিনেতার জন্য সমালোচক পুরস্কারের মনোনয়ন লাভ করেন।

কর্মজীবন

নাটক ও টেলিভিশন
 ঘর নাই
 এমন দেশটি কথাও খুঁজে পাবে না কো তুমি
 ফার্স্ট ডেট (২০০৯)
 মুকিম ব্রাদার্স (২০১০)
 উচ্চতর শারীরিক বিজ্ঞান (২০১১)
 মোটরযান
 মহা ফাঁপর
 ১০১ টি পাত্রী দেখার পর
 পুচকি
 শনিবার
 ঢুগ ঢুগী
 ব্যাচেলর পয়েন্ট (২০১৮)
 খেলোয়াড়
 চৈত্র স্বামী
 চৈত্র স্মৃতি

তথ্যসূত্র

১৯৭৯-এ জন্ম
জীবিত ব্যক্তি
বাংলাদেশী টেলিভিশন অভিনেতা
বাংলাদেশী চলচ্চিত্র অভিনেতা
ঢাকা জেলার ব্যক্তি
লোমে-টোকইন আন্তর্জাতিক বিমানবন্দর

লোমে-টোকইন আন্তর্জাতিক বিমানবন্দর ( জ্ঞানসিংবা আইদেমা আন্তর্জাতিক বিমানবন্দর নামেও পরিচিত) টোগোর রাজধানী লোমেতে অবস্থিত একটি আন্তর্জাতিক বিমানবন্দর। ২০১৪ সালে এটি ৬১৬,৮০০ জন যাত্রী পরিবেশন করেছে। ইথিউপীয় এয়ারলাইনসের সহযোগী প্রতিষ্ঠান আসকাই এয়ারলাইনস এ বিমানবন্দরকে কেন্দ্র করে বিমান চালনা করে।

২০১৬ সালের শুরুর দিকে বিমানবন্দরে একটি নতুন টার্মিনাল খোলা হয়েছিল, যার বার্ষিক দুই মিলিয়ন যাত্রীর জন্য সক্ষমতা রয়েছে।

বিমান সংস্থা ও গন্তব্য

তথ্যসূত্র

বহিঃসংযোগ

লোমে
মুক্তিযুদ্ধ ই-আর্কাইভ

মুক্তিযুদ্ধ ই-আর্কাইভ হলো একটি ‘লাইব্রেরি, আর্কাইভ এবং গবেষণা’ সংগঠন, যা ২০০৭ খ্রিষ্টাব্দে প্রতিষ্ঠিত হয়। ১৯৭১ খ্রিষ্টাব্দে বাংলাদেশের স্বাধীনতা যুদ্ধ এবং নিরীহ বাঙালিদের ওপর চালানো গণহত্যার ঐতিহাসিক নথি এবং গবেষণা সংগ্রহ, সংরক্ষণ এবং বিতরণের উদ্দেশ্যে সংগঠনটি প্রতিষ্ঠিত হয়। পূর্বে এটি ‘বাংলাদেশ মুক্তিযুদ্ধ গ্রন্থাগার ও গবেষণাকেন্দ্র’ নামে পরিচিত ছিল। পরবর্তীতে ২০১৬ খ্রিষ্টাব্দের মার্চ মাসে বাংলাদেশের ট্রাস্ট আইনের অধীনে ‘মুক্তিযুদ্ধ ই-আর্কাইভ ট্রাস্ট’ হিসেবে নিবন্ধিত হয়। ২০১৬ খ্রিষ্টাব্দের ১৪ নভেম্বর আনুষ্ঠানিকভাবে এর উদ্বোধন করা হয়।

প্রায় দুই যুগের জাতিগত নির্যাতন ও নিপীড়নের পর ১৯৭১ খ্রিষ্টাব্দে এক রক্তক্ষয়ী যুদ্ধের মাধ্যমে বাংলাদেশ পাকিস্তানের কাছ থেকে স্বাধীনতা লাভ করে। দীর্ঘ নয় মাসের যুদ্ধে ত্রিশ লক্ষ বাঙালি শহীদ হন এবং প্রায় পাঁচ লক্ষ বাঙালি নারী পাকিস্তান সেনাবাহিনী, বিহারি, জামায়াতে ইসলামি, ইসলামি ছাত্র সঙ্ঘ (বর্তমানে ইসলামি ছাত্রশিবির), মুসলিম লীগ, রাজাকার, আল শামস, আল বদর, শান্তি কমিটি, মুজাহিদ বাহিনী কর্তৃক ধর্ষিত ও নির্যাতিত হন।

প্রকল্প

মুক্তিযুদ্ধ ই-আর্কাইভ 
মুক্তিযুদ্ধ ই-আর্কাইভ হলো একটি ডিজিটাল গ্রন্থাগার ও আর্কাইভ, যা ২০১৪ খ্রিষ্টাব্দের ৪ মে যাত্রা শুরু করে। ১৯৭১ খ্রিষ্টাব্দের বাংলাদেশের স্বাধীনতা যুদ্ধ এবং নিরীহ বাঙালি গণহত্যার নথিকে বিভিন্ন ডিজিটাল বিন্যাস, যেমন ই-বুক, নথি, প্রামাণ্যচিত্র, চলচ্চিত্র, ভিডিও ফুটেজ ও অডিও প্রভৃতি ‘সংরক্ষণ ও বিতরণের’ উদ্দেশ্যে এটি গঠিত। এই সংক্রান্ত নথির জন্য এটিই সর্ববৃহৎ গ্রন্থাগার এবং এর সকল বিষয়বস্তু সাধারণ পাঠক ও গবেষক সকলের জন্য উন্মুক্ত। এক্সেটার বিশ্ববিদ্যালয় এবং এক্সেটার দক্ষিণ এশিয়া কেন্দ্র গবেষণা বস্তুর জন্য অন্যতম উৎস হিসেবে ‘মুক্তিযুদ্ধ ই-আর্কাইভ’কে তালিকাভুক্ত করেছে।

মুক্তিযুদ্ধ একাডেমি 
“মুক্তিযুদ্ধ একাডেমি” হলো মুক্তিযুদ্ধ ও বাংলাদেশের গণহত্যার বিষয়ে একটি গণশিক্ষা কার্যক্রম। চট্টগ্রাম ও নারায়ণগঞ্জে একাডেমির দুইটি চিত্রশালা জাদুঘর রয়েছে।

গবেষণা ও প্রকাশনা 
সংগঠনের এই শাখা গবেষণা ও প্রকাশনার সাথে সম্পর্কিত।

ফটো আর্কাইভ 
মুক্তিযুদ্ধ ই-আর্কাইভ বাংলাদেশ ও বহির্বিশ্বের বিভিন্ন আলোকচিত্রীর তোলা মুক্তিযুদ্ধ ও গণহত্যা সম্পর্কিত প্রায় ৫,০০০ চিত্র উন্মুক্ত করেছে। এইসব চিত্র পাকিস্তানি দখলদার কর্তৃক গণহত্যা ও নৃশংসতা, শরণার্থীদের দুর্দশা, মুক্তিযোদ্ধাদের প্রশিক্ষণ ও অপারেশন এবং বিজয়ের উদযাপনকে তুলে ধরে। এছাড়াও আর্কাইভে বঙ্গবন্ধু এবং যুদ্ধপূর্ব রাজনৈতিক সংগ্রামের চিত্রাবলির একটি বৃহৎ সংগ্রহশালা রয়েছে। সাদা-কালো রঙের অধিকাংশ আলোকচিত্রই ব্যক্তিগত অ্যালবাম এবং স্টক ফটোগ্রাফি আর্কাইভ থেকে সংগ্রহ করা হয়েছে।

পুরস্কার 
২০১৫ খ্রিষ্টাব্দের ৩ জানুয়ারি বাংলাদেশ ছাত্রলীগের ৬৭তম প্রতিষ্ঠাবার্ষিকী উপলক্ষে মুক্তিযুদ্ধ ই-আর্কাইভকে সম্মাননা প্রদান করে।

তথ্যসূত্র 

বাংলাদেশের স্বাধীনতা যুদ্ধের ফলাফল
বাংলাদেশী ডিজিটাল গ্রন্থাগার
নামযুক্ত যাত্রীবাহী ট্রেনের তালিকা

রেল পরিবহনের ইতিহাসে, কয়েক শতাধিক নামযুক্ত যাত্রীবাহী ট্রেন রয়েছে। এর তালিকা ভৌগোলিক অঞ্চলে সংগঠিত করা হয়েছে। সংখ্যার নামের ট্রেনগুলি বানান করে দেওয়া হয়েছে। উদাহরণস্বরূপ, ২০শ শতাব্দী লিমিটেড কে "বিংশ শতাব্দী লিমিটেড" এর অধীনে তালিকাভুক্ত করা হয়েছে।

নামযুক্ত ট্রেনগুলো মাঝে মধ্যে ট্রেনের হেডবোর্ড, ড্রামহেড, লোকোমোটিভ বা যাত্রীবাহী গাড়িতে লেটারিং, বা এই পদ্ধতিসমূহের সংমিশ্রণের মাধ্যমে চিহ্নিত করা হয়।

আফ্রিকা 

 আফ্রিকার নামযুক্ত যাত্রীবাহী ট্রেনের তালিকা

এশিয়া 

 ইন্দোনেশিয়ার নামযুক্ত যাত্রীবাহী ট্রেনের তালিকা
 জাপানের নামযুক্ত যাত্রীবাহী ট্রেনের তালিকা
 পাকিস্তানের নামযুক্ত যাত্রীবাহী ট্রেনের তালিকা
 বাংলাদেশের নামযুক্ত যাত্রীবাহী ট্রেনের তালিকা
 ভারতের নামযুক্ত যাত্রীবাহী ট্রেনের তালিকা
 রাশিয়ার নামযুক্ত যাত্রীবাহী ট্রেনের তালিকা
 শ্রীলংকার নামযুক্ত যাত্রীবাহী ট্রেনের তালিকা
 দক্ষিণ পূর্ব এশিয়ার নামযুক্ত যাত্রীবাহী ট্রেনের তালিকা

ওশেনিয়া 

 অস্ট্রেলিয়ার নামযুক্ত যাত্রীবাহী ট্রেনের তালিকা
 নিউজিল্যান্ডের নামযুক্ত যাত্রীবাহী ট্রেনের তালিকা

ইউরোপ 

 ইউরোপের নামযুক্ত যাত্রীবাহী ট্রেনের তালিকা
 ইতালির নামযুক্ত যাত্রীবাহী ট্রেনের তালিকা
 যুক্তরাজ্যের নামযুক্ত যাত্রীবাহী ট্রেনের তালিকা
 রাশিয়ার নামযুক্ত যাত্রীবাহী ট্রেনের তালিকা
 সুইজারল্যান্ডের নামযুক্ত যাত্রীবাহী ট্রেনের তালিকা

উত্তর আমেরিকা 

 কানাডার নামযুক্ত যাত্রীবাহী ট্রেনের তালিকা
 মার্কিন যুক্তরাষ্ট্রের নামযুক্ত যাত্রীবাহী ট্রেনের তালিকা
 মেক্সিকোর নামযুক্ত যাত্রীবাহী ট্রেনের তালিকা

তথ্যসূত্র
আস-সালাম মসজিদ (নঁত)

আস-সালাম মসজিদ () ফ্রান্সের নঁতে অবস্থিত একটি মসজিদ। মসজিদটির নির্মাণ কাজ ২০০৯ সালে শুরু হয় এবং ২০১২ সালে শেষ হয়। এটি ফ্রান্সের ঐ অঞ্চলের বৃহত্তম মসজিদ।

তহবিল 
আস-সালাম মসজিদটির নির্মাণব্যয়ের একটি বড় অংশ মূলত দারভিশ হোল্ডিংয়ের চেয়ারম্যান, ধনী কাতারি বদের আবদুল্লাহ আল-দারভিশ দান করেছিলেন। মসজিদটি সম্পূর্ণ করার জন্য তিনি €৪.৪ মিলিয়ন ডলার দান করেছিলেন। বদের আবদুল্লাহ আল-দারভিশ কাতার জাতীয় ব্যাংকের কার্যনির্বাহী কমিটিরও একজন সদস্য। মসজিদটির সাথে সংযুক্ত সাংস্কৃতিক কেন্দ্রটি তার নামে নামকরণ করা হয়েছে আল দারভিশ আবদুল্লাহ সাংস্কৃতিক কেন্দ্র। অন্যান্য তহবিল ফ্রান্সের মুসলিম সম্প্রদায় থেকে এসেছিলো।

প্রতিষ্ঠান 
মসজিদটি ইউনিয়ন অফ ইসলামিক অর্গানাইজেশন অফ ফ্রান্স (ইউওআইএফ) দ্বারা পরিচালিত। এই সংস্থাটি ফ্রান্সের প্রায় ২৫০টি মুসলিম সংগঠনের প্রতিনিধিত্ব করে।

আস-সালাম মসজিদসহ ইউনিয়ন অফ ইসলামিক অর্গানাইজেশন অফ ফ্রান্স দ্বারা পরিচালিত বেশ কয়েকটি মসজিদ ও সাংস্কৃতিক কেন্দ্রসমূহে কাতার বিনিয়োগে জড়িত ছিল। এটি সমগ্র ইউরোপের এমন অনেক মসজিদের মধ্যে একটি, যার নির্মাণকাজ কাতারের অর্থায়নে পরিচালিত হয়েছে।

নির্মাণ 
আস-সালাম মসজিদ নির্মাণের আগে ইউওআইএফকে মুসল্লিদের নামাজের উদ্দেশ্যে একটি ছোট গির্জা দেওয়া হয়েছিলো। বেশ কয়েক বছর পর, মুসল্লি সংখ্যা বৃদ্ধির কারণে সেখানে আর স্থান সংকুলান না হওয়ায় একটি বৃহত্তর মসজিদ নির্মাণের জন্য নগরীর একটি বৃহৎ অঞ্চল উপলব্ধ করা হয়।

ভবনটি আস-সালাম মসজিদ ও আল দারভিশ আবদুল্লাহ সাংস্কৃতিক কেন্দ্র এই দুটি পৃথক অংশে বিভক্ত। অংশ দুটি একটি গ্যালারি দ্বারা সংযুক্ত এবং তাদের মাঝে ঝর্ণাসহ একটি বহিঃপ্রাঙ্গণ রয়েছে।

নামাজের ঘরটিতে ১,৫০০ জন মুসল্লি একসাথে নামাজ পড়তে পারে এবং এতে একটি মিহরাব রয়েছে যা কিবলা অর্থাৎ মক্কার দিক নির্দেশ করে। মুসল্লিদের জন্য একটি প্রশান্তময় স্থান তৈরি করতে ভবনটিতে নরম প্রাকৃতিক আলোর ব্যবস্থা রয়েছে। মসজিদের মিনারটি ১৭ মিটার এবং গম্বুজটি ১৪ মিটার উঁচু।

বিতর্ক 
মসজিদটি নির্মাণের ক্ষেত্রে কিছু বিতর্ক দেখা দেয় কারণ কেউ কেউ মনে করেন মসজিদটি নঁতে একটি গির্জার স্থান নিয়েছে। এর ফলে মসজিদটি সেন্ট-ক্রিস্টোফ চ্যাপেলটি প্রতিস্থাপন করছে কিনা তা নিয়ে তীব্র প্রতিক্রিয়া ও বিতর্ক সৃষ্টি হয়েছিলো।

আরও দেখুন 
 মসজিদের তালিকা

তথ্যসূত্র 

ফ্রান্সের মসজিদ
২০১২-এ সম্পন্ন মসজিদ
ইউরোপে সুন্নি ইসলাম
সুন্নি মসজিদ
২০১২-এ ফ্রান্সে প্রতিষ্ঠিত
হাথিফুশি

হাথিফুশি (দিভেহি : ހަތިފުށި) হা আলিফ অ্যাটলের একটি অন্যতম জন অধ্যুষিত দ্বীপ ছিল এবং এটি ভৌগোলিক ভাবে মধ্যে মালদ্বীপের ইহাভান্ধিপলহু প্রবালপ্রাচীর অংশ। ২০০৭ সালে জনগোষ্ঠীর ২৯৫ জন বাসিন্দা ঝড়ের জেরে দ্বীপটি ছেড়ে দেয়। এই সম্প্রদায়টি কয়েক দশক আগে স্থান পরিবর্তন করার জন্য অনুরোধ করে আসছিল।

হাথিফুশি লোকেরা এখন হা ধালু অ্যাটলের হানিমাধু দ্বীপে বাস করে। স্থানান্তরিত হওয়ার আগে, হাথিফুশি মালদ্বীপের ধূমপান মুক্ত একটি দ্বীপ ছিল। এই দ্বীপে ধূমপানের কোনও ঘটনা প্রমাণিত হলে যে কোনও ব্যক্তির উপর ৪০০ মার্কিন ডলার জরিমানা আরোপ করা হতো। মালদ্বীপের অন্যান্য ধূমপান মুক্ত দ্বীপ হচ্ছে বেরিনমাধু, নলহিভারানফারু এবং মাদিফুশি।

তথ্যসূত্র 

উইকিউপাত্তে স্থানাঙ্ক আছে
মালদ্বীপের জনবসতিহীন দ্বীপ
মাভাহ

মাভাহ (দিভেহি : މާވަށް) লামু প্রবালপ্রাচীরের একটি জন অধ্যুষিত মিশ'আল দ্বীপ।

ভূগোল 
দ্বীপটি দেশের রাজধানী মালে থেকে  দক্ষিণে অবস্থিত।

জনমিতি

তথ্যসূত্র 

উইকিউপাত্তে স্থানাঙ্ক আছে
মালদ্বীপের দ্বীপ
সত্যান্বেষী ব্যোমকেশ

সত্যান্বেষী ব্যোমকেশ  হচ্ছে ২০১৯ খ্রিষ্টাব্দে মুক্তিপ্রাপ্ত ভারতীয় বাংলা গোয়েন্দা থ্রিলার চলচ্চিত্র। এটি শরদিন্দু বন্দোপাধ্যায়ের মগ্ন মৈনাক  গল্প অবলম্বনে নির্মিত। এতে ব্যোমকেশের চরিত্রে অভিনয় করেছেন পরমব্রত চট্টোপাধ্যায়। অন্যদিকে 'অজিত' চরিত্রে রুদ্রনীল ঘোষ এবং হেনা মল্লিক চরিত্রে আয়ুষী তালুকদার অভিনয় করেছেন। একটি হত্যার রহস্য সমাধানকে ঘিরে এর কাহিনী আবর্তিত হয়েছে। সায়ন্তন ঘোষাল পরিচালিত এবং গ্রিনটাচ এন্টারটেইনমেন্ট প্রযোজিত এই চলচ্চিত্রটি নির্মাণে আর্থিক সহযোগিতা করেন শ্যাম সুন্দর দে এবং তন্ময় বন্দ্যোপাধ্যায়। ২০১৯ সালের ২ অক্টোবরে ছবিটি মুক্তি পেয়েছে।  দূর্গ রহস্য নামে এই চলচ্চিত্রের একটি সিক্যুয়েল ২০২০ সালে প্রকাশিত হওয়ার কথা রয়েছে।

কাস্ট 

 পরমব্রত চ্যাটার্জী, ব্যোমকেশ চরিত্রে
 রুদ্রনীল ঘোষ, অজিত চরিত্রে
 গার্গী রায় চৌধুরী
  অঞ্জন দত্ত
 সুপ্রভাত দাস
 আয়ুষী তালুকদার, হেনা মল্লিকের চরিত্রে
 মাধুরীমা বসাক
 সৌমেন্দ্র ভট্টাচার্য
 ট্রিবিরাম ঘোষ
 অর্ঘ্য রায়
 অভিজিৎ সাহা
 সুমন্ত মুখোপাধ্যায়
 স্বরূপ ঘোষ
 কুনাল বন্দ্যোপাধ্যায়
 সুব্রত গাঙ্গুলি
 অনন্যা গুহ
 মানব সত্যদেব
 দীপক দাস
 পান্নালাল ঘোষ
 সঞ্জু দত্ত

বিপণন এবং মুক্তি 
২০১৯ সালের ২৬ আগস্টে সিনেমার প্রথম পোস্টার প্রকাশিত হয়।  ১ সেপ্টেম্বরে গ্রিনটাচ এন্টারটেইনমেন্ট এর অফিসিয়াল টিজার প্রকাশ করে।  একই বছরের  ২ অক্টোবরে দুর্গা পূজার ছুটির সাথে মিল রেখে ছবিটি থিয়েটারে মুক্তি দেওয়া হয়।

তথ্যসূত্র

বহিঃসংযোগ 

 

ব্যোমকেশ বক্সী
গোয়েন্দা চলচ্চিত্র
২০১০-এর দশকের বাংলা ভাষার চলচ্চিত্র
বাংলা ভাষার চলচ্চিত্র
২০১৯-এর চলচ্চিত্র
বাংলা ভাষার ভারতীয় চলচ্চিত্র
ভারতীয় গোয়েন্দা চলচ্চিত্র
সায়ন্তন ঘোষাল পরিচালিত চলচ্চিত্র
মার্কিন যুক্তরাষ্ট্র ও ব্রিটিশ সাম্রাজ্যের বিরুদ্ধে জাপানের যুদ্ধ ঘোষণা

মার্কিন যুক্তরাষ্ট্র ও ব্রিটিশ সাম্রাজ্যের ( 國 及 英國 ニ ニ ス ル 宣戰 ノ ノ 詔書) বিরুদ্ধে জাপান সাম্রাজ্যের যুদ্ধের ঘোষণাটি ৮ ডিসেম্বর, ১৯৪১ (জাপানের সময়; মার্কিন যুক্তরাষ্ট্রে ৭ ডিসেম্বর) প্রকাশিত হয়। এর এক ঘণ্টা পরই পার্ল হারবারে জাপানের সেনাবাহিনী মার্কিন যুক্তরাষ্ট্রের নৌ ঘাঁটিতে আক্রমণ শুরু করে। 
এই আক্রমণের পরে মালায়া, সিঙ্গাপুর এবং হংকংয়ে ব্রিটিশ বাহিনীর উপর আক্রমণ করা হয়। যুদ্ধের ঘোষণাপত্রটি ৮ ই ডিসেম্বর জাপানের সব সংবাদপত্রের সন্ধ্যা সংস্করণের প্রথম পৃষ্ঠায় ছাপা হয়েছিল। যুদ্ধের সংকল্পটি পুনরায় নিশ্চিত করতে ডকুমেন্টটি পরবর্তী সময়ে পুরো যুদ্ধ জুড়ে (জাপান ১৯৪৫ সালে আত্মসমর্পণ না করা পর্যন্ত) প্রতি মাসের অষ্টম দিনে আবার মুদ্রিত হয়েছিল।

নথির পাঠ্য 
নীচের লেখনিগুলো জাপানের সম্রাটের নামে প্রকাশিত যুদ্ধের ঘোষণার পাঠ্য রয়েছে:

ঐতিহাসিক প্রেক্ষাপট 
দলিলটি মার্কিন যুক্তরাষ্ট্র এবং ব্রিটিশ সাম্রাজ্যের বিরুদ্ধে যুদ্ধ ঘোষণা করে জাপানের বিদেশ নীতি ও সাম্রাজ্যের বিরুদ্ধে তাদের অনুমানমূলক বিপর্যয়মূলক কর্মকাণ্ড নিয়ে আলোচনা করেছে এবং বলেছে যে যুদ্ধ প্রতিরোধের সমস্ত সুযোগ জাপান সরকারের থেকে শেষ হয়ে গেছে। জাপান পূর্ব এশিয়ার বেশিরভাগ এলাকা আক্রমণ করেছিল যা তারা " গ্রেটার ইস্ট এশিয়া কো-সমৃদ্ধি গোলক " নামে অভিহিত করেছিল, বর্তমানে এটিকে সাম্রাজ্যবাদের অজুহাত হিসাবে দেখা হয়। জবাবে, আমেরিকা ১৯৪১ সালের আগস্টে এশিয়ার আগ্রাসন বন্ধ করতে এবং নানকিং-এ তাদের যুদ্ধাপরাধের মতো জাপানি পদক্ষেপ রোধে জাপানের উপর তেলের নিষেধাজ্ঞা আরোপ করেছিল, ইস্পাতও নিষিদ্ধ ছিল। জাপান এটিকে বৈরী ও উস্কানিমূলক কাজ হিসাবে দেখে এবং পার্ল হারবারের বোমা হামলা এবং মার্কিন যুক্তরাষ্ট্র ও ব্রিটিশ সাম্রাজ্যের বিরুদ্ধে যুদ্ধের ঘোষণার মাধ্যমে পাল্টা জবাব দেয়।

আরও দেখুন 
 দ্বিতীয় বিশ্বযুদ্ধ
 পারমাণবিক বোমা

তথ্যসূত্র

বহিঃসংযোগ 
 মার্কিন যুক্তরাষ্ট্র এবং ব্রিটিশ সাম্রাজ্যের উপর জাপানের সাম্রাজ্যের যুদ্ধের ঘোষণা
 জাপানের যুদ্ধের ঘোষণা, হ্যান্সার্ড, ১৯৮১ সালের ৮ ই ডিসেম্বর (ব্রিটিশ হাউস অফ পার্লামেন্টে বিতর্কের রেকর্ডস)

দ্বিতীয় বিশ্বযুদ্ধে ব্রিটিশ সাম্রাজ্য
দ্বিতীয় বিশ্বযুদ্ধে জাপান
দ্বিতীয় বিশ্বযুদ্ধের রাজনীতি
যুদ্ধের ঘোষণা
সরকারি নথি
অক্ষশক্তি
শুন বরনারী

শুন বরনারী হল একটি জনপ্রিয় বাংলা চলচ্চিত্র যা পরিচালনা করেন অজয় কর। এই চলচ্চিত্রটি ১৯৬০ সালে এপেক্স ফিল্মজ ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন রবিন চট্টোপাধ্যায়। এই চলচ্চিত্রটির মুখ্য চরিত্রে অভিনয় করেন উত্তম কুমার, সুপ্রিয়া চৌধুরী, ছবি বিশ্বাস, তুলসী চক্রবর্তী।

কাহিনী
হিমাংশু হলেন একজন গ্রামের মানুষ, তিনি হোমিওপ্যাথির চর্চা বাদ দিয়ে স্থানীয় মানুষকে সাহায্য করতেন। একদিন তিনি এক বড়লোকের মেয়ে যুথিকাকে পাটনায় নিয়ে যাওয়ার জন্য কল পেয়েছিলেন। প্রথমে ধনী মেয়েটি গ্রামের সহজ ও সরল যুবকে অপছন্দ করে তবে কাছ থেকে তাকে দেখে তার পছন্দ শুরু হয়। শীঘ্রই যুথিকার বিবাহ স্থির করা হয়। তিনি হিমাংশুর প্রতি তার অনুভূতি স্বীকার করেছেন তবে হিমাংশু অতীতে একইরকম প্রেমের ব্যর্থতার কারণে এবং তার আবার ভাঙা হৃদয় চাননি বলে তিনি তার প্রেমকে অস্বীকার করেছেন। হিমাংশু ওই জায়গা ছেড়ে চলে যেতে সিদ্ধান্ত নেন। যুথিকা তার ব্যস্ততা ভেঙে দেয়, তার পরিবারকে পিছনে ফেলে হিমাংশুকে সঙ্গে নিয়ে চলে আসে এবং তার সমস্ত সন্দেহকে ভুল প্রমাণ করে।

শ্রেষ্ঠাংশে
 উত্তম কুমার
 সুপ্রিয়া চৌধুরী
 ছবি বিশ্বাস
 তুলসী চক্রবর্তী 
 জহর রায়
 দীপক মুখোপাধ্যায়
 নৃপতি চট্টোপাধ্যায়
 সুনন্দা ব্যানার্জি  
 ঋষি ব্যানার্জি 
 আশা দেবী
 মুরারী বাগচী 
 গঙ্গাপদ বসু
 মাধুরী চক্রবর্তী
 বনানী চৌধুরী
 রাজলক্ষ্মী দেবী
 সান্তা দেবী

সাউন্ডট্রাক

তথ্যসূত্র

বহিঃসংযোগ
 

১৯৬০-এর চলচ্চিত্র
ভারতীয় চলচ্চিত্র
বাংলা ভাষার চলচ্চিত্র
বাংলা ভাষার ভারতীয় চলচ্চিত্র
১৯৫০-এর দশকের বাংলা ভাষার চলচ্চিত্র
ইতালীয় সমাজতান্ত্রিক প্রজাতন্ত্র

ইতালীয় সমাজতান্ত্রিক প্রজাতন্ত্র (ঐতিহাসিকভাবে সালো প্রজাতন্ত্র নামেও পরিচিত)  জার্মানির একটি পুতুল রাজ্য ছিলো।  দ্বিতীয় বিশ্বযুদ্ধের শেষে এটি সৃষ্টি হয়েছিল। জার্মানি ১৯৪৩ সালের সেপ্টেম্বরে ইতালি দখল করে নেয়। তখনই এর সৃষ্টি। ১৯৪৫ সালের মে মাসে ইতালিতে অবস্থানরত জার্মান সৈন্যদের আত্মসমর্পণ করলে এর পতন ঘটে।

এটি ইতালীয় ফ্যাসিবাদী প্রজাতন্ত্রের দ্বিতীয় সংস্করণ। ইল দুচে বা ফ্যাসিবাদী নেতৃত্বের অধিপতি বেনিতো মুসোলিনি এর নেতৃত্ব প্রদান করেন। সেখানে রাজতন্ত্রবিরোধী প্রজাতন্ত্রী ফ্যাসিবাদী দলের কর্তৃত্ব ছিল। প্রজাতন্ত্রটি রোমকে রাজধানী ঘোষণা করলেও এর কার্যক্রম সালো-কে ঘিরে আবর্তিত হতো।  এটি গার্দা হ্রদের নিকটে অবস্থিত একটি ছোট শহর। মুসোলিনি ও ফ্যাসিবাদী  পররাষ্ট্র মন্ত্রণালয়ের কার্যক্রম এখানো পরিচালিত হতো। উত্তর ও কেন্দ্রীয় ইতালিতে এর আধিপত্য ছিল। তবে কর্তৃত্ব প্রদর্শনের জন্য এটি জার্মান সেনাদের উপর অনেকাংশে নির্ভর ছিল।

১৯৪৩ সালের জুলাই-য়ে মিত্রশক্তি উত্তর আফ্রিকা হতে ইতালিকে উৎখাত করে। অতঃপর এটি সিসিলি আক্রমণ করে। মহা ফ্যাসিবাদী কাউন্সিল, রাজা ভিক্তর ইমানুয়েলের সমর্থন নিয়ে মুসোলিনিকে আটক ও উৎখাত করে। মিত্রশক্তির সাথে নতুন সরকার গোপনে শান্তি প্রতিষ্ঠার লক্ষ্যে আলোচনা চালিয়ে যায়। ৮ সেপ্টেম্বর কাসিবিল সশস্ত্র চুক্তি স্বাক্ষরিত হওয়ার পরপরই জার্মানি সম্যক প্রস্তুতি নিয়ে দ্রুত হস্তক্ষেপ করে। এটি ইতালির অর্ধেক তথা উত্তরের অংশ দখল করে নেয় এবং মুসোলিনিকে মুক্ত করে। তারপর জার্মান অধিকৃত এলাকায় মুসোলিনিকে এনে একটি করদ রাজ্য প্রতিষ্ঠা করা হয়। ১৯৪৩ সালের ২৩ এপ্রিল এভাবেই ইতালীয় সমাজতান্ত্রিক প্রজাতন্ত্র (আরএসআই) গড়ে ওঠে। ইতালির একটি বিরাট অংশের উপর কর্তৃত্ব দাবি করলেও খুব কম অংশ জুড়েই এর নিয়ন্ত্রণ ছিল। অক্ষশক্তি এবং তাদের করদ রাজ্য থেকেই শুধু আরএসআই সমর্থন পেয়েছিল। তবে ফিনল্যান্ড ও ভিশি ফ্রান্স একে কোনো প্রকার সমর্থন দেয়নি। আর্জেন্টিনা, পর্তুগাল ও স্পেনের সাথেও এর কূটনৈতিক সম্পর্ক ছিল। ব্যবসায়িক এজেন্টদের মাধ্যমে সুইজারল্যান্ডের সাথেও এটি সম্পর্ক বজায় রাখে। তবে ভ্যাটিকান সিটি একে কোনোরকম স্বীকৃতি দেয়নি।

১৯৪৫ সালের ২৫ এপ্রিল, প্রতিষ্ঠার উনিশ মাস পরে আরএসআই-য়ের পতন ঘটে। দিনটি ইতালিতে মুক্তি দিবস (ফেস্তা দেল্লা লিবারাজিওনে) হিসেবে উদযাপিত হয়। ঐ দিন সংক্ষুব্ধ ফ্যাসিবাদীরা মিত্রশক্তির সঙ্গে হাতে হাত মিলিয়ে জার্মানদের ইতালি হতে সম্পূর্ণ উৎখাত করে। ২৭ এপ্রিল পালিয়ে যাওয়ার সময় মুসোলিনি ও তার উপপত্নী ক্লারা পেতাচ্চি ধরা পড়েন। তাদের ২৮ এপ্রিল হত্যা করা হয়। ১ মে প্রতিরক্ষামন্ত্রী রোদোলফো গ্রাজিয়ানি আনুষ্ঠানিকভাবে আত্মসমর্পণ করেন।

তথ্যসূত্র

বহিঃসংযোগ 

 ফ্যাসিস্ট ইতালি:ইহুদি বনাম মিথ্যা ইয়াদ ভাশেমের ইয়ায়েল নিদাম ওরভিয়েতোর অনলাইন লেকচার
 অক্ষশক্তির ইতিহাস- ফেসবুক
 কোমান্দো সুপ্রিমো
 ইতালির ঐতিহাসিক পতাকা
 ইতালীয় সমাজতান্ত্রিক প্রজাতন্ত্রের যুদ্ধকালীন পতাকা

 
অক্ষশক্তি
প্রাক্তন প্রজাতন্ত্র
ওলহুভেলিফুশি

ওলহুভেলিফুশি (}) লাহাভিয়ানী অ্যাটোলের একটি জনবহুল দ্বীপ।

ভূগোল 
দ্বীপটি দেশের রাজধানী, মালে থেকে  দূরত্বে অবস্থিত।

জনমিতি

তথ্যসূত্র 

উইকিউপাত্তে স্থানাঙ্ক আছে
মালদ্বীপের দ্বীপ
রাজা সাজা

রাজা সাজা হল একটি জনপ্রিয় বাংলা চলচ্চিত্র যা পরিচালনা করেন বিকাশ রায়। এই চলচ্চিত্রটি ০৮ জানুয়ারি ১৯৬০ সালে ছায়াচিত্র পরিষদ প্রাঃ লিমিটেড ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন রবিন চট্টোপাধ্যায়। এই চলচ্চিত্রটির মুখ্য চরিত্রে অভিনয় করেন উত্তম কুমার, সাবিত্রী চট্টোপাধ্যায়, বিকাশ রায়, ছবি বিশ্বাস।

কাহিনী

শ্রেষ্ঠাংশে
 উত্তম কুমার
 সাবিত্রী চট্টোপাধ্যায়
 বিকাশ রায়
 ছবি বিশ্বাস
 চন্দ্রাবতী দেবী
 নৃপতি চট্টোপাধ্যায়
 জীবন বোস  
 কমলা অধিকারী 
 গঙ্গাপদ বসু
 মিহির ভট্টাচার্য্য 
 সুরেশ চ্যাটার্জি
 রমেন চৌধুরী
 মিন্টু দাসগুপ্ত
 রাজলক্ষ্মী দেবী
 বাঁটু গুপ্ত

তথ্যসূত্র

বহিঃসংযোগ
 

১৯৬০-এর চলচ্চিত্র
ভারতীয় চলচ্চিত্র
বাংলা ভাষার চলচ্চিত্র
বাংলা ভাষার ভারতীয় চলচ্চিত্র
১৯৫০-এর দশকের বাংলা ভাষার চলচ্চিত্র
সিসিলির ইতিহাস

সিসিলির ইতিহাস অসংখ্য নৃগোষ্ঠীর দ্বারা প্রভাবিত হয়ে এসেছে। এটি সিসিলিকে কখনও কখনও বাহ্যিক শক্তি দ্বারা নিয়ন্ত্রিত হতে দেখেছিল - ফোনিশিয়ান এবং কার্থাজিনিয়ান, গ্রীক, রোমান, ভ্যান্ডাল এবং অস্ট্রোগোথ, বাইজেন্টাইন গ্রীক, ইসলামিক, নরম্যান, আর্গোনিজ এবং স্প্যানিশ - তবে স্বদেশী সিকানীয়, এলিমিয়ান এবং সিসিলের অধীনে স্বাধীনতার গুরুত্বপূর্ণ সময়কালের অভিজ্ঞতাও অর্জন করেছে।, এবং পরে সিসিলি কাউন্টি এবং সিসিলির কিংডম হিসাবে । কিংডমটি 1130 সালে দ্বিতীয় রাজার দ্বারা প্রতিষ্ঠিত হয়েছিল, যা হাউটভিলের সিকুলো-নরম্যান পরিবারের অন্তর্ভুক্ত। এই সময়কালে, সিসিলি সমৃদ্ধ এবং রাজনৈতিকভাবে শক্তিশালী ছিল, পুরো ইউরোপের অন্যতম ধনী রাজ্যে পরিণত হয়েছিল ।  রাজবংশের উত্তরসূরির ফলস্বরূপ, তখন কিংডম হহেনস্টাফেনের হাতে চলে গেল। ত্রয়োদশ শতাব্দীর শেষদিকে, আনজু এবং আরাগনের মুকুটগুলির মধ্যে সিসিলিয়ান ভেস্পারদের যুদ্ধের সাথে দ্বীপটি পরবর্তীকালে চলে যায়। পরবর্তী শতাব্দীগুলিতে কিংডম স্পেনিয়ার্ড এবং বোর্বনের মুকুটগুলির সাথে ব্যক্তিগত মিলনে প্রবেশ করে, যদিও এটির 1815 সাল পর্যন্ত এর উল্লেখযোগ্য স্বাধীনতা সংরক্ষণ করা হয়েছিল। যদিও আজ ইতালি প্রজাতন্ত্রের একটি স্বায়ত্তশাসিত অঞ্চল, এর নিজস্ব স্বতন্ত্র সংস্কৃতি রয়েছে।

তথ্যসূত্র 

সিসিলির ইতিহাস
কসোভো জাতীয় ফুটবল দল

কসোভো জাতীয় ফুটবল দল (; ) হচ্ছে আন্তর্জাতিক ফুটবলে কসোভোর প্রতিনিধিত্বকারী পুরুষদের জাতীয় দল, যার সকল কার্যক্রম কসোভোর ফুটবলের সর্বোচ্চ নিয়ন্ত্রক সংস্থা কসোভো ফুটবল ফেডারেশন দ্বারা নিয়ন্ত্রিত হয়। এই দলটি ২০১৬ সাল হতে ফুটবলের সর্বোচ্চ সংস্থা ফিফার এবং একই সাল হতে তাদের আঞ্চলিক সংস্থা উয়েফার সদস্য হিসেবে রয়েছে। ২০১৪ সালের ৫ই মার্চ তারিখে, কসোভো প্রথমবারের মতো আন্তর্জাতিক খেলায় অংশগ্রহণ করেছে; কসোভোর মিত্রোভিৎসায় অনুষ্ঠিত কসোভো এবং হাইতির মধ্যকার উক্ত ম্যাচটি ০–০ গোলে ড্র হয়েছে।

১৩,৫০০ ধারণক্ষমতাবিশিষ্ট ফাদিল ভোকরি স্টেডিয়ামে দার্দানেত নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় কসোভোর রাজধানী প্রিস্টিনায় অবস্থিত। বর্তমানে এই দলের ম্যানেজারের দায়িত্ব পালন করছেন বের্নার্দ চালেন্দেস এবং অধিনায়কের দায়িত্ব পালন করছেন নাপোলি রক্ষণভাগের খেলোয়াড় আমির রহমানি।

কসোভো এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, উয়েফা ইউরোপীয় চ্যাম্পিয়নশিপেও কসোভো এপর্যন্ত একবারও অংশগ্রহণ করতে সক্ষম হয়নি।

আমির রহমানি, মের্গিম ভোয়ভোদা, ফিদান আলিতি, ভেদাত মুরিকি এবং আবের জেনেলির মতো খেলোয়াড়গণ কসোভোর জার্সি গায়ে মাঠ কাঁপিয়েছেন।

র‌্যাঙ্কিং 
ফিফা বিশ্ব র‌্যাঙ্কিংয়ে, ২০১৯ সালের অক্টোবর মাসে প্রকাশিত র‌্যাঙ্কিংয়ে কসোভো তাদের ইতিহাসে সর্বোচ্চ অবস্থান (১১৩তম) অর্জন করে এবং ২০১৬ সালের জুলাই মাসে প্রকাশিত র‌্যাঙ্কিংয়ে তারা ১৯০তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে কসোভোর সর্বোচ্চ অবস্থান হচ্ছে ৬২তম (যা তারা ২০১৯ সালে অর্জন করেছিল) এবং সর্বনিম্ন অবস্থান হচ্ছে ১২০। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:

ফিফা বিশ্ব র‌্যাঙ্কিং

বিশ্ব ফুটবল এলো রেটিং

প্রতিযোগিতামূলক তথ্য

ফিফা বিশ্বকাপ

তথ্যসূত্র

বহিঃসংযোগ 
  
 ফিফা-এ কসোভো জাতীয় ফুটবল দল  
 উয়েফা-এ কসোভো জাতীয় ফুটবল দল 

 
ইউরোপের জাতীয় ফুটবল দল
রাজা মানদেব

রাজা মানদেব (৪৬৪-৫০৫ খ্রিস্টাব্দ)  ছিলেন অধুনা নেপালের তৎকালীন লিচ্ছবি রাজ্যের প্রথম ঐতিহাসিক রাজা। চাংগু নারায়ণের মন্দিরে ৪৬৪ খ্রিস্টাব্দের একটি শিলালিপি থেকে  তার শাসন সম্পর্কে মূল্যবান তথ্য পাওয়া গিয়েছে। তিনি পূর্ব ও পশ্চিমের সামন্তপ্রধানদের দমন করেছিলেন এবং মল্লপুরীও জয় করেছিলেন। তিনি মুদ্রা চালু করেছিলেন এবং নিজের জন্য মানগ্রহ প্রাসাদ নির্মাণ করেছিলেন।

তথ্যসূত্র 

৫০৫-এ মৃত্যু
৪৬৪-এ জন্ম
নেপালি রাজশাসক
নেপালের ইতিহাস